[]

  -----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

3.1 ความเป็นมา

บริษัทฯ ก่อตั้งเมื่อปี 2525 ประกอบธุรกิจผลิตและส่งออกผลิตภัณฑ์กุ้งแช่แข็ง
ได้รับส่งเสริมการลงทุนจากคณะกรรมการส่งเสริมการลงทุน
ได้เริ่มซื้อขายหลักทรัพย์ในตลาดหลักทรัพย์แห่งประเทศไทย ตั้งแต่วันที่ 2 สิงหาคม 2536
ซึ่งในส่วนของผู้ถือหุ้นรายใหญ่ที่ถือเกินกว่าร้อยละ 10 ได้แก่ กลุ่มเจียอาภา และ นางทัศนีย์
ยังมีวิทยา

เพื่อเป็นการสร้างผลิตภัณฑ์มูลค่าเพิ่ม
จากเศษวัสดุประเภทเปลือกและหัวกุ้งที่เหลือจากการผลิตกุ้งแช่แข็ง ในปี 2539 และ 2543 บริษัทฯ
จึงเข้าลงทุนซื้อหุ้นสามัญเพิ่มทุนของ บริษัท ซีเฟรชไคโตซาน (แล็บ) จำกัด ซึ่งเป็นบริษัทฯ
ที่ประกอบกิจการผลิตสารไคตินและไคโตซาน เป็นสารธรรมชาติที่สกัดจากเปลือกกุ้ง กระดองปู
เป็นต้น ปัจจุบันบริษัทฯ มีสัดส่วนการถือหุ้นร้อยละ 95.43 และเมื่อวันที่ 15 มิถุนายน 2548
นายเชีย อา เลค ได้จำหน่ายหุ้นจำนวน 46,488,000 หุ้น คิดเป็นร้อยละ 10.84 ให้กับ
นายณฤทธิ์ เจียอาภา ในวันที่ 23 มิถุนายน 2551 คณะกรรมการบริษัทฯ
ได้มีมติให้ซื้อหุ้นคืนเพื่อบริหารทางการเงิน ซึ่งเป็นการเสนอซื้อในตลาดหลักทรัพย์
โดยเริ่มซื้อคืนตั้งแต่วันที่ 8 ตุลาคม 2551 และสิ้นสุดโครงการซื้อคืนในวันที่ 25 ธันวาคม 2551
จำนวนหุ้นซื้อคืนทั้งหมด 3,180,000 หุ้น

3.2 ลักษณะของผลิตภัณฑ์

ผลิตภัณฑ์ของ บริษัท ซีเฟรชอินดัสตรี จำกัด (มหาชน) มีเพียงอย่างเดียวคือ กุ้งแช่แข็ง
โดยลักษณะสินค้าเป็นทั้งกุ้งต้ม กุ้งสด กุ้งชุบแป้ง กุ้งซูชิ เป็นต้น
โดยผลิตภัณฑ์เกือบทั้งหมดส่งออกจำหน่ายต่างประเทศภายใต้เครื่องหมายการค้าของบริษัทฯ ได้แก่
Seafresh, Sea Angel, Phoneix ,Thai Chia, Go Go และเครื่องหมายการค้าของลูกค้า
ผลิตภัณฑ์ของ บริษัท ซีเฟรชไคโตซาน (แล็บ) จำกัด ได้แก่ การผลิตสารไคติน และไคโตซาน
ซึ่งเป็นสารโพลิเมอร์ธรรมชาติที่มีคุณสมบัติในการต่อต้านแบคทีเรีย ถนอมอาหาร
สร้างภูมิคุ้มกันโรคให้กับพืช เสริมสร้างความเจริญเติบโตในสัตว์
ดักจับไขมันส่วนเกินในร่างกายมนุษย์ ช่วยในการสมานแผล และป้องกันไม่ให้เกิดแผลเป็น
รักษาความชุ่มชื้นของผิวหนังและเส้นผม เป็นต้น กลุ่มลูกค้าในประเทศ ได้แก่
อุตสาหกรรมเกษตรพืชและสัตว์ กลุ่มวิจัยจากสถาบันต่างๆ สำหรับกลุ่มลูกค้าต่างประเทศ ได้แก่
อุตสาหกรรมยา อาหาร และเครื่องสำอาง เป็นต้น

รายได้การจำหน่ายผลิตภัณฑ์ของบริษัทฯ

  --------------- --------- --------- --------- --------- --------- --------
  ผลิตภัณฑ์          ปี 2550              ปี 2551              ปี 2552    

                  ล้านบาท    %         ล้านบาท    %         ล้านบาท    %

  ผลิตภัณฑ์กุ้งแช่แข็ง   2,021     100.00    1,738     100.00    2,152     100.00
  --------------- --------- --------- --------- --------- --------- --------

หมายเหตุ : โครงสร้างรายได้ของบริษัทย่อยและบริษัทร่วมมีมูลค่าน้อยกว่าร้อยละ 10
ของรายได้รวมตามงบการเงินรวมซึ่งไม่มีนัยสำคัญต่อการดำเนินกิจกรรมของบริษัทฯ

[]

3.3 สิทธิในการประกอบธุรกิจ

บัตรส่งเสริมการลงทุน บริษัทฯ
ได้รับบัตรส่งเสริมการลงทุนจากคณะกรรมการส่งเสริมการลงทุนในประเภทดังนี้

+---+---+-----------+-------------+------------------------+-------------+
| ฉ |   | เลขที่บัตร   | วันที่ได       | กิจการที่ได้รับการส่งเสริม    | ประเภท      |
| บ |   |           | ้รับการส่งเสริม |                        |             |
| ับ |   |           |             |                        |             |
+---+---+-----------+-------------+------------------------+-------------+
| 1 | 1 |           | 11กรกฎาคม   | ผลิตสัต                  | การผลิตอาหาร |
|   | 4 |           | 2543        | ว์น้ำแช่แข็งอาหารกึ่งสำเร็จรูป |             |
| 2 | 9 |           |             |                        | การผลิตอาหาร |
|   | 8 |           | 4 มิถุนายน    | และสำเ                 |             |
| 3 | / |           | 2550        | ร็จรูปแช่แข็งและสัตว์น้ำอบแห้ง | การผลิตอาหาร |
|   | 2 |           |             |                        |             |
|   | 5 |           | 20 มิถุนายน   | ผลิตอาหารพร้อมรับป        |             |
|   | 4 |           | 2550        | ระทานหรือกึ่งพร้อมรับประทาน |             |
|   | 3 |           |             |                        |             |
|   |   |           |             | ผลิตสัตว์น้ำแช่แข็ง          |             |
|   | 1 |           |             |                        |             |
|   | 7 |           |             |                        |             |
|   | 3 |           |             |                        |             |
|   | 9 |           |             |                        |             |
|   | ( |           |             |                        |             |
|   | 3 |           |             |                        |             |
|   | ) |           |             |                        |             |
|   | / |           |             |                        |             |
|   | 2 |           |             |                        |             |
|   | 5 |           |             |                        |             |
|   | 5 |           |             |                        |             |
|   | 0 |           |             |                        |             |
|   |   |           |             |                        |             |
|   | 1 |           |             |                        |             |
|   | 7 |           |             |                        |             |
|   | 4 |           |             |                        |             |
|   | 0 |           |             |                        |             |
|   | ( |           |             |                        |             |
|   | 2 |           |             |                        |             |
|   | ) |           |             |                        |             |
|   | / |           |             |                        |             |
|   | 2 |           |             |                        |             |
|   | 5 |           |             |                        |             |
|   | 5 |           |             |                        |             |
|   | 0 |           |             |                        |             |
+---+---+-----------+-------------+------------------------+-------------+

สิทธิประโยชน์

  บริษัทฯ ได้รับสิทธิและประโยชน์ที่สำคัญโดยสรุปดังนี้

  บัตรส่งเสริมเลขที่ 1498/2543

1. ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ
ที่ได้รับการส่งเสริมรวม 8 ปี นับแต่วันที่เริ่มมีรายได้จากการประกอบกิจการนั้น โดยบัตรส่งเสริม
จะสิ้นสุดในปี 2554

ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลดังกล่าวข้างต้น
บริษัทฯ
จะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้น
ภายหลังระยะเวลาที่ได้รับการยกเว้นภาษีเงินได้นิติบุคคล
มีกำหนดเวลาไม่เกินห้าปีนับจากวันพ้นกำหนด โดยจะเลือกหักจากกำไรสุทธิปีใดปีหนึ่งหรือหลายปีก็ได้

2. ได้รับยกเว้นไม่ต้องนำเงินปันผลจากกิจการที่ได้รับส่งเสริม
ซึ่งได้รับการยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ระบุในข้อ
1

3. ได้รับลดหย่อนภาษีเงินได้นิติบุคคลสำหรับกำไรสุทธิ ที่ได้รับจากการลงทุนในอัตราร้อยละ 50
ของอัตราปกติ มีกำหนดห้าปีนับจากวันที่พ้นกำหนดระยะเวลาที่ระบุในข้อ 1

  บัตรส่งเสริมเลขที่ 1739(3)/2550

1. ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติ

2.  ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมมีกำหนดเวลาแปดปี
    นับแต่วันที่เริ่มมีรายได้จากการประกอบกิจการนั้น

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลไปรวมคำณวนเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

4.  ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุน
    นอกเหนือไปจากการหักค่าเสื่อมราคาตามปกติ

5.  ได้รับยกเว้นอากรขาเข้าสำหรับวัตถุดิบและวัตถุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาห้าปี
    นับแต่วันนำเข้าครั้งแรก

[]

บัตรส่งเสริมเลขที่ 1740(2)/2550

1. ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติ

2.
ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริมรวมกันไม่เกินร้อยละ
100 ของเงินลงทุนไม่รวมค่าที่ดินและเงินทุนหมุนเวียนมีกำหนดเวลาแปดปี
นับแต่วันที่เริ่มมีรายได้จากการประกอบกิจการนั้น

3.
ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลไปรวมคำณวนเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

4.
ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุน
นอกเหนือไปจากการหักค่าเสื่อมราคาตามปกติ

6.  ได้รับยกเว้นอากรขาเข้าสำหรับวัตถุดิบและวัตถุจำเป็นที่ต้องนำเข้ามาจากต่างประเทศเพื่อใช้ในการผลิตเพื่อการส่งออกเป็นระยะเวลาห้าปี
    นับแต่วันนำเข้าครั้งแรก

สิทธิอื่น

สิทธิบัตร , สัมปทาน , ลิขสิทธิ์ , เครื่องหมายการค้า , สิทธิพิเศษอื่นๆ

-   ไม่มี –

ข้อจำกัดในการประกอบธุรกิจ

  - ไม่มี -

3.4 การตลาดและภาวะการแข่งขัน

  ในปี 2552 ภาวะเศรษฐกิจโลกยังคงได้รับผลกระทบจากวิกฤตเศรษฐกิจในปี 2551
  ของสหรัฐอเมริกา เป็นเหตุให้ผู้บริโภคส่วนใหญ่ระมัดระวังในการจับจ่ายใช้สอยมากขึ้น
  ไม่เพียงแต่ประชากรในประเทศสหรัฐอเมริกาเท่านั้น
  กระแสการระมัดระวังการจับจ่ายใช้สอยของผู้บริโภคยังลุกลามไปยังภูมิภาคอื่นด้วย ได้แก่ ยุโรป
  เอเชีย และอื่นๆ เนื่องจากความไม่มั่นใจในความมั่นคงของงานที่ทำอยู่

  สำหรับผู้ส่งออกในประเทศไทย ได้รับผลกระทบจากค่าเงินบาทที่แข็งค่าขึ้น
  เป็นเหตุให้ต้องสูญเสียความสามารถในการแข่งขันด้านราคาให้กับประเทศคู่แข่ง
  อย่างไรก็ตามบริษัทฯได้รับอานิสงค์จากผลผลิตกุ้งของไทยที่สามารถผลิตได้สมบูรณ์ตามเป้าหมาย
  ในขณะเดียวกันประเทศคู่แข่งอย่างอินโดนีเชีย
  ประสบกับปัญหาของโรคระบาดเป็นเหตุให้ผลผลิตกุ้งโดยรวมลดลงจากเป้าหมายประมาณ 30-40%
  ทำให้ไทยสามารถส่งออกได้มากขึ้นเมื่อเทียบกับคู่แข่งอื่น

  การส่งออกกุ้งของบริษัทฯในปี 2552

  ตลาดญี่ปุ่น ขยายตัวเพิ่มจาก ปี 2551
  เนื่องจากผู้บริโภคให้ความมั่นใจในคุณภาพของสินค้าไทยอย่างต่อเนื่อง
  หลังจากที่มีปัญหาด้านคุณภาพของผลิตภัณฑ์จากประเทศจีน

  ตลาดยุโรป ขยายตัวเพิ่มขึ้นและประสบความสำเร็จอย่างมาก
  เนื่องจากบริษัทฯได้วางแผนกลยุทธ์การเจาะตลาดทั้งตลาดค้าส่งและค้าปลีกในสหภาพยุโรป
  โดยเน้นระบบการตรวจสอบย้อนกลับแบบครบวงจร Full Traceability System
  โดยบริษัทฯเล็งเห็นว่า
  ตลาดยุโรปมีศักยภาพในด้านการซื้อและบริโภคกุ้งแช่แข็งไม่ด้อยไปกว่าตลาดอื่น ด้วยเหตุนี้ บริษัทฯ
  จึงเน้นและให้ความสำคัญของการทำตลาดยุโรปมากในปี 2552

  []

  ตลาดเกาหลีใต้ เป็นอีกตลาดที่มีความสำคัญ ประชากรส่วนใหญ่นิยมบริโภคอาหารทะเล
  กุ้งแช่แข็งของไทยเป็นที่นิยมและได้รับการยอมรับเป็นอย่างดี แต่น่าเสียดายที่ในปี 2552 นั้น FTA
  ระหว่างไทยและเกาหลีใต้ ยังไม่มีผลบังคับใช้อย่างเป็นทางการ คาดว่าจะมีผลบังคับใช้ได้ใน ปี
  2553 ซึ่งจะทำให้บริษัทฯสามารถทำตลาดและเพิ่มยอดขายในตลาดเกาหลีใต้

  ตลาดอเมริกา มียอดขายเพิ่มขึ้นเล็กน้อยจากปี 2551
  สหรัฐอเมริกามีการนำเข้ากุ้งแช่แข็งจากทั่วโลก โดยไทยเป็นผู้ส่งออกรายใหญ่ที่สุด ในปี 2552
  ได้นำเข้ากุ้งจากไทยเพิ่มขึ้นจาก ปี 2551 ประมาณ 4.4%
  ส่วนราคาโดยเฉลี่ยอยู่ในระดับต่ำสุดในรอบ 4 ปี ที่ผ่านมา
  ซึ่งเป็นผลจากภาวะเศรษฐกิจถดถอยในสหรัฐอเมริกาที่ต่อเนื่องมาจากปี 2551
  อัตราภาษีทุ่มตลาดของสหรัฐอเมริกา ยังคงเป็นภาระและอุปสรรคสำหรับไทยในการแข่งขันต่อไป

  3.4.1 กลยุทธ์ทางการตลาด

1. บริษัท ซีเฟรชอินดัสตรี จำกัด (มหาชน) ตั้งโรงงานอยู่ที่จังหวัดชุมพร
ซึ่งเป็นแหล่งที่สามารถจัดหาวัตถุดิบในด้านกุ้งที่เหมาะสม
เนื่องจากเป็นจังหวัดที่มีฟาร์มเพาะเลี้ยงกุ้งที่มีคุณภาพและขณะเดียวกันมีการประมงกุ้งทะเลมากแห่งหนึ่งส่งผลให้บริษัทฯ
สามารถจัดหาวัตถุดิบที่มีคุณภาพสูงปริมาณมากได้ตลอดทั้งปี
และประหยัดค่าใช้จ่ายในการขนส่งวัตถุดิบอีกทางหนึ่ง

2. บริษัทฯ มีตลาดส่งออกที่สำคัญคือ ญี่ปุ่น, สหรัฐอเมริกา, แคนาดา, กลุ่มประชาคมยุโรป,
ออสเตรเลีย และอื่นๆ ซึ่งบริษัทฯ
มีนโยบายที่กระจายการส่งออกไปในแต่ละประเทศในสัดส่วนที่เหมาะสมและไม่เป็นการกระจุกเพียงตลาดเดียว
เพื่อเป็นการลดความเสี่ยงต่อการพึ่งพาเพียงตลาดเดียว

3. บริษัทฯ มีนโยบายในการผลิตสินค้าให้มีคุณภาพ
และมาตรฐานสูงด้วยเทคโนโลยีการผลิตที่ทันสมัยและมีประสิทธิภาพสูง
มีระบบการตรวจสอบคุณภาพสินค้าทุกขั้นตอน ทำให้สินค้าของบริษัทฯ
ได้รับการรับรองมาตรฐานคุณภาพระดับโลก ดังนี้

- ISO9001:2008 จาก “SGS (Thailand Company Limited)” เป็นระบบมาตรฐานสากล
ในการจัดการระบบบริหารคุณภาพ

- BRC GLOBAL STANDARD (BRC-BRITISH RETAIL CONSORTIUM) จาก EUROPEAN FOOD
SAFETY INSPECTION SERVICE
เป็นมาตรฐานที่ใช้ในการรับรองระบบการผลิตที่ครอบคลุมเนื้อหาการจัดการด้านคุณภาพของผลิตภัณฑ์,
สุขลักษณะในการผลิต, ความปลอดภัยของอาหารของบริษัทผู้ผลิตที่ผลิตอาหารและบรรจุภัณฑ์ต่างๆ
ให้กับร้านค้าปลีกต่างๆ (RETAIL)

- GOOD MANUFACTURING PRACTICES (GMP) จากกรมประมง
เป็นมาตรฐานการจัดการสุขลักษณะที่ดีในการผลิต
ที่ครอบคลุมเนื้อหาการจัดการปัจจัยพื้นฐานในการผลิตที่ส่งผลต่อสุขลักษณะที่ดีในการผลิต
รวมถึงความปลอดภัยของอาหาร

- HAZARD ANALYSIS CRITICAL CONTROL POINT (HACCP) จากกรมประมง
เป็นมาตรฐานการจัดการด้านความปลอดภัยของอาหาร มุ่งเน้นการจัดการกระบวนการผลิต
เพื่อผลิตผลิตภัณฑ์อาหารอย่างปลอดภัย

- ISO/IEC 17025:2005 จากสำนักมาตรฐานห้องปฏิบัติการ (Bureau of Laboratory
Quality Standards), กระทรวงสาธารณสุข (Ministry of Public Health)
เป็นการรับรองระบบของห้องปฏิบัติการ (laboratory)

-   ACC-BAP standard จาก Aquaculture Certification Council (ACC)
    ซึ่งเป็นมาตรฐานการรับรองระบบการผลิต ผลิตภัณฑ์อาหารทะเล
    โดยเป็นมาตรฐานร้านค้าปลีกของ USA

[]

4. บริษัทฯ มีนโยบายที่รับซื้อวัตถุดิบโดยตรงจากชาวนาและชาวประมง
เพื่อเป็นการลดต้นทุนวัตถุดิบลง

5. บริษัทฯ มีกลยุทธ์ที่จะรักษาฐานลูกค้าไว้ คือ การขนส่งที่มีประสิทธิภาพรวดเร็ว ตรงต่อเวลา
และความซื่อสัตย์ต่อลูกค้า และมีนโยบายการขายที่ต้องการให้ลูกค้าพอใจสูงสุด
โดยเน้นในด้านคุณภาพสินค้าและบริการที่ประทับใจ

6. บริษัทฯ มุ่งเน้นในผลิตภัณฑ์กุ้งเพียงอย่างเดียว ทำให้บริษัทฯ มีความเชี่ยวชาญในด้านกุ้ง
สามารถทุ่มเททรัพยากรในการพัฒนาผลิตภัณฑ์ให้มีคุณภาพสูง
รวมถึงทักษะแรงงานที่มีความชำนาญในด้านกุ้งมา ยาวนาน ส่งผลให้การดำเนินงานของบริษัทฯ
เป็นไปอย่างราบรื่นโดยตลอด

7. นโยบายการตั้งราคาจำหน่ายผลิตภัณฑ์ของบริษัทฯ
ขึ้นอยู่กับปัจจัยของภาวะราคากุ้งสดแช่แข็งของตลาดโลกและภาวะแข่งขันของผู้ผลิตภายในประเทศ
ซึ่งจะใกล้เคียงกับคู่แข่งขันทั้งภายในประเทศและต่างประเทศ
ทั้งนี้เฉพาะผลิตภัณฑ์พิเศษซึ่งจำเป็นต้องใช้ความชำนาญในการผลิตจะสามารถตั้งราคาขายได้สูงและมีอัตรากำไรที่ดี

8. บริษัทฯ มีนโยบายในการเก็บสต็อกวัตถุดิบในปริมาณและราคาที่เหมาะสม
เพื่อสำรองไว้ใช้ในการผลิตในช่วงเวลาที่คาดว่าวัตถุดิบเกิดการขาดแคลน
ซึ่งเกิดจากปัญหาโรคระบาดในกุ้งปัญหาสภาพดินฟ้าอากาศ ปริมาณการเพาะเลี้ยง ฯลฯ

ในกรณีที่สินค้าคงคลังมีอายุมากกว่า 1 ปี บริษัทฯ
จะต้องตั้งสำรองค่าเผื่อมูลค่าสินค้าลดลงโดยใช้อัตราเปอร์เซ็นต์ตามอายุของสินค้า
ซึ่งเป็นการตั้งตามหลักการบัญชีเท่านั้น แต่โดยความเป็นจริงแล้วมูลค่าและคุณภาพของสินค้ามิได้ลดลง
เนื่องจากบริษัทฯ มีมาตรการในการจัดเก็บสินค้าที่มีมาตรฐานสูง
ทำให้ราคาของสินค้ายังคงเป็นราคาตลาดที่ซื้อขายโดยทั่วไป

  3.4.2 การจำหน่ายและช่องทางการจำหน่าย

ผลิตภัณฑ์ของ บริษัท ซีเฟรชอินดัสตรี จำกัด (มหาชน)
ส่งออกจำหน่ายยังต่างประเทศประมาณร้อยละ 98 ของยอดขายรวม
ภายใต้เครื่องหมายการค้าของบริษัทฯ และเครื่องหมายการค้าของลูกค้า
โดยดำเนินการติดต่อกับลูกค้าโดยตรงทั้งหมด ซึ่งลูกค้าเหล่านี้เป็นผู้นำเข้ารายใหญ่ของตลาด
ส่งออกนั้นๆ ปัจจุบันบริษัทฯ มีลูกค้าทั้งหมดประมาณ 44 ราย กระจายอยู่ทั่วโลก

  3.4.3 ลักษณะของลูกค้า

  ลักษณะของลูกค้าแบ่งออกเป็น 4 ประเภทดังนี้

1.  ผู้นำเข้า (IMPORTER) โดยนำเข้าเพื่อจำหน่ายให้แก่ผู้ค้าส่งและภัตตาคาร (30%)

2.  ผู้ค้าส่ง (WHOLESALER)
    เป็นผู้ค้าส่งรายใหญ่ที่นำเข้าเองเพื่อจำหน่ายให้แก่ร้านค้าปลีกและภัตตาคาร (60%)

3.  โรงงานแปรรูป (REPROCESSOR) นำสินค้าประเภทกุ้งสดไปทำการผลิตอีกทอดหนึ่ง
    หรือนำบรรจุหีบห่อใหม่ (9%)

  4. ขายปลีก (RETAILER) ซึ่งนำเข้าเพื่อจำหน่ายให้แก่ร้านในเครือข่าย (CHIAN) ต่อไป
  (1%)

  []

  3.4.4 สัดส่วนมูลค่าการจำหน่ายแยกตามประเทศ

+----------------------------------+-----------+-----------+----------+
| รายละเอียด                        | ปี 2550    | ปี 2551    | ปี 2552   |
|                                  |           |           |          |
|                                  | (%)       | (%)       | (%)      |
+----------------------------------+-----------+-----------+----------+
| 1. เอเชีย                         | 23        | 33        | 27       |
+----------------------------------+-----------+-----------+----------+
| 2. สหภาพยุโรป                     | 33        | 25        | 40       |
+----------------------------------+-----------+-----------+----------+
| 3. อเมริกาและแคนาดา               | 32        | 27        | 23       |
+----------------------------------+-----------+-----------+----------+
| 4. ออสเตรเลีย, นิวซีแลนด์ และอื่นๆ     | 12        | 15        | 10       |
+----------------------------------+-----------+-----------+----------+
| รวม                              | 100       | 100       | 100      |
+----------------------------------+-----------+-----------+----------+

  การขายสินค้าให้ลูกค้ารายใดเกินร้อยละ 30 ของยอดขายเป็นเวลา 3 ปี ติดต่อกัน

  - ไม่มี –

5.  การจัดหาผลิตภัณฑ์

  3.5.1 การผลิต

  บริษัท ซีเฟรชอินดัสตรี จำกัด (มหาชน) ตั้งโรงงานอยู่ที่จังหวัดชุมพร

กำลังการผลิตและปริมาณการผลิตจริง

  ------------------------------------ ----------- ----------- -----------
  กำลังการผลิตเต็มที่ (หน่วย : ตัน)           ปี 2550      ปี 2551      ปี 2552

                                       20,000      20,000      20,000

  ปริมาณการผลิตจริง (หน่วย : ตัน)                                   

  - ผลิตภัณฑ์กุ้งแช่แข็ง                      7,900.00    6,500.00    7,500

  การใช้กำลังการผลิต (%)                  39.50       32.50       37.50

  อัตราการเพิ่ม (ลด) ของปริมาณการผลิต (%)   (15.05)     (17.72)     15.38
  ------------------------------------ ----------- ----------- -----------

นโยบายการผลิตของบริษัทฯ ขึ้นอยู่กับเป้าหมายของยอดขายของบริษัทฯ
ซึ่งจะมีการประมาณการในทุกๆ ปี

3.5.2 วัตถุดิบ และผู้จำหน่ายวัตถุดิบ

วัตถุดิบที่สำคัญในการผลิตคือกุ้งสด ได้แก่ กุ้งขาว, กุ้งกุลาดำ, กุ้งแชบ๊วย, กุ้งทราย เป็นต้น
โดยแหล่งที่มาของวัตถุดิบ คือ กุ้งจากทะเลและกุ้งจากฟาร์ม
ซึ่งจะครอบคลุมพื้นที่ในเขตจังหวัดที่มีการทำฟาร์มเลี้ยงกุ้ง และการทำประมงตามชายฝั่งทะเล ได้แก่
ชุมพร ภูเก็ต สุราษฎร์ธานี นครศรีธรรมราช ระนอง เป็นต้น วัตถุดิบทั้งหมดจะซื้อจากในประเทศ
โดยบริษัทฯ จะซื้อวัตถุดิบจากผู้จำหน่าย 3 ลักษณะ ดังนี้

1.  จากเจ้าของฟาร์มเลี้ยงจะเป็นกุ้งเลี้ยงจากฟาร์ม คือ กุ้งวานาไม
    โดยซื้อจากผู้จำหน่ายประมาณ 213 ราย (89 %)

2.  จากเจ้าของแพปลาจะเป็นกุ้งจากทะเล ได้แก่ กุ้งโอคัก, กุ้งแชบ๊วย, กุ้งทราย เป็นต้น
    โดยซื้อจากผู้จำหน่ายประมาณ 46 ราย (9 %)

  []

  3. จากนายหน้าตัวแทนจะเป็นกุ้งเลี้ยงจากฟาร์มและกุ้งจากทะเล โดยซื้อจากผู้จำหน่ายประมาณ
  20 ราย (2 %)

  การซื้อวัตถุดิบจากผู้จำหน่ายรายใดเกินกว่าร้อยละ30ของมูลค่าการสั่งซื้อวัตถุดิบทั้งหมด

  - ไม่มี -

ราคาวัตถุดิบ (กุ้งวานาไม) โดยเฉลี่ยต่อกิโลกรัม ปี 2552

  ------- ------ ------ ------ ------- ------ ------ ------ ------ ------ ------ ------ ------
  เดือน    ม.ค.   ก.พ.   มี.ค.   เม.ย.   พ.ค.   มิ.ย.   ก.ค.   ส.ค.   ก.ย.   ต.ค.   พ.ย.   ธ.ค.

  ราคา/   124    133    131    120     110    106    106    109    115    113    117    125
  บาท                                                                                   
  ------- ------ ------ ------ ------- ------ ------ ------ ------ ------ ------ ------ ------

สภาพปัญหาของวัตถุดิบ

วัตถุดิบกุ้งมีปริมาณไม่สม่ำเสมอและคาดเดาได้ยาก เนื่องจากเป็นสินค้าเกษตร
โดยราคากุ้งจะแปรผันไปตามกลไกราคาของตลาด ซึ่งขึ้นอยู่กับปริมาณการเพาะเลี้ยง ปัญหาสภาพดิน
ฟ้า อากาศ ปัญหาโรคกุ้ง ราคาอาหารกุ้ง และอัตราแลกเปลี่ยน

  3.5.3 ผลกระทบต่อสิ่งแวดล้อม

กระบวนการผลิตและวัตถุดิบเหลือใช้ของบริษัทฯ ไม่มีผลกระทบกับสิ่งแวดล้อม
เนื่องจากวัตถุดิบที่เหลือใช้จากการผลิต บริษัทฯ จะนำออกจำหน่ายในรูปของเศษวัสดุ
ส่วนในเรื่องของเสียจากกระบวนการผลิต บริษัทฯ ได้มีการติดตั้งระบบบำบัดน้ำเสีย
โดยอยู่ในความควบคุมดูแลของสำนักงาน อุตสาหกรรมจังหวัด และบริษัทฯ
ไม่เคยมีประวัติในการกระทำความผิดเกี่ยวกับสิ่งแวดล้อม บริษัทฯ
มีค่าใช้จ่ายในการควบคุมดูแลระบบบำบัดน้ำเสียในปี 2551 และ ปี 2552 เป็นเงินประมาณ
300,000 บาท และ 330,000 บาท ตามลำดับ